Enn á ný fögnum við jólum , kveðjum árið sem senn er liðið og tökum fagnandi á móti nýju ári með hækkandi sól . Fyrir hönd stjórnarinnar langar mig að senda ykkur og fjölskyldum ykkar innilegar kveðjur um jól og áramót . Þessi árstími er í hugum okkar flestra tími fjölskyldunnar og samveru með sínum nánustu . Það er gott að staldra við og íhuga gildi jólanna . Jólin er sá tími sem við einna helst leggjum okkur fram um að gleðja aðra og láta gott af okkur leiða með því að styrkja þá sem minna mega sin . Væntanlega fjölgar í Kerhrauninu um hátíðirnar og við óskum þess að þið njótið dvalarinnar í fallegu vetrarríki . Í ljósi síðustu daga þá vill stjórnin hvetja hvern og einn til að fylgjast vel með veðurspám og mæta á svæðið á vel útbúnum bílum . Með jólakveðjum , Fanný Gunnarsdóttir , formaður